Suyat

Suyat mangrupakeun sala sahiji mahasiswa jeung aktivis pro-démokrasi anu ngalawan rezim Orde Baru jeung diculik dina 12 Pébruari 1998.

Kahirupan jeung atikan
Suyat nyaéta anak bungsu ti Paimin jeung Tamiyem. Anjeunna mangrupakeun hiji-hijina anakna sakaligus hiji-hijina nonoman ti lemburna anu bisa sakola nepika kuliah. Eukeur harita, Suyat kacatat salaku mahasiswa jurusan komunikasi, fakultas élmu sosial pulitik, Universitas Slamet Riyadi, Surakarta. Anjeunna mangrupakeun mahasiswa semester ahir nu teu lila deui bakal ngaréngsékeun atikannana. Salian minangka mahasiswa, Suyat ogé aktip dina sababaraha kagiatan aktivis PRD (Partéy Démokratik Rakyat), partéy anu dituduh ku pamaréntah salaku dalangna karusuhan 27 Juli 1996.

Aktivisme
Nalika jadi mahasiswa Suyat geus aktip dina rupa-rupa demonstrasi, anjeunna ogé pernah diharepeun Kadutaan Besar Walanda di Jakarta dina 7 Désémber 1995, pikeun nungtut referendum pikeun Timor Lésté. Démonstrasi éta datang ka dibubarkeun, jeung pamilona digebugan ku petugas jeung preman. Sababaraha poé ti kajadian éta, anjeunna deui ngiringan aksi mogok pagawé PT Sritex di Solo, jeung ogé datang ka ditenggeulan deui. Dina 8 Juli 1996, Suyat janten pionir dina aksi mogok ku 10 pabrik di Surabaya. Sanggeus tidinya, anjeunna aktip deui dina kampanye ngadukung Mega-Bintang pikeun ngagantikeun Suharto dina Pamilihan 1997.

Kronologi
Penculikan éta dimimitian jam dua peuting 12 Pébruari 1998, nalika sapuluh petugas anu nyarupaan preman nganjang ka imah kolotna Suyat di Jawa Tengah. Sanggeus ngageledah kabéh eusi kamar jeung nyaho yén Suyat teu aya di imah, maranéhna nyandak lanceukna nu kadua, Suyatno, tuluy diasupkeun kana mobilna. Tidinya, maranéhna ngananyaan ka Suyatno bari ditenggeulan beuteungna. Barang Suyat geus papanggih di Désa Sumber, Suyatno tuluy diturunkeun di Désa Karang Rejo. Ti saprak éta, isukannana Suyat geus teu aya kabar deui nepika ayeuna.

Suyadi, lanceuk Suyat nu pang kolotna geus pernah ngalaporkeun kajadian ieu ka lembaga nagara, ngan teu aya hasilna. Salian ti Suyat, sababaraha aktivis ti kalangan mahasiswa séjénna anu diculik nyaéta Herman Hendrawan, Petrus Bima Anugrah, Ucok Munandar Siahaan, Yadin Muhidin, jeung Hendra Hambali, nu mana kabéh éta aktivis nepika ayeuna teu aya kabarna.

 Rujukan